b'\n_START_ARTICLE_\nOzlogla\xc5\xa1ena (1946.)\n_START_SECTION_\nRadnja\n_START_PARAGRAPH_\nIngrid Bergman tuma\xc4\x8di ulogu Alicie Huberman, \xc4\x8diji otac je osu\xc4\x91en zbog \xc5\xa1pijuna\xc5\xbee za naciste. Nju vladin agent T. R. Devlin (Cary Grant) poziva da zajedno infiltriraju grupu nacista koji su pobjegli u Brazil nakon Drugog svjetskog rata._NEWLINE_Tijekom obuke, Alicia se zaljubi u Delvina. Delvinovi osje\xc4\x87aji su neodre\xc4\x91eni zbog njegovog poznavanja njezine pro\xc5\xa1losti. Kada Delvin dobije nare\xc4\x91enje da nagovori Aliciu da se uda za Sebastiana (Claude Rains), prijatelja njezinog oca i \xc4\x8dlana grupe, kako bi saznala \xc5\xa1to grupa smjera, on agonizira prije nego \xc5\xa1to se odlu\xc4\x8di za du\xc5\xbenost umjesto ljubavi. Ljuta zbog Delvinove izdaje, Alicia se uda za Sebastiana._NEWLINE_Alicia slu\xc4\x8dajno nabasa na plan, no ostavi trag koji njezinog supruga dovede do nje. Sada Sebastian ima problem: mora u\xc5\xa1utkati Aliciu, no ne smije je otkriti da ne bi pobudio sumnju svojih kolega nacista. On situaciju prokomentira sa svojom majkom (Leopoldine Konstantin), koja predlo\xc5\xbei da Alicia "umre polako", postepeno, pomo\xc4\x87u trovanja. Otrov je uba\xc4\x8den u njezinu kavu, te ona brzo oboli. Delvin po\xc4\x8dinje sumnjati nakon \xc5\xa1to mu ona ka\xc5\xbee da je samo mamurna, ali pokazuje znakove sna\xc5\xbene bolesti. Alarmiran postaje kada ona ne do\xc4\x91e na njihov idu\xc4\x87i sastanak. Delvin kasnije sazna za otrov, te iznese Aliciu iz Sebastianove ku\xc4\x87e pred svima te ostavlja Sebastiana na milost i nemilost njegovih "prijatelja", koje zanima razlog Alicijinog iznenadnog odlaska.\n_START_SECTION_\nStil i teme\n_START_PARAGRAPH_\nKriti\xc4\x8dari su uo\xc4\x8dili "motiv pi\xc4\x87a" kroz cijeli film: na po\xc4\x8detku filma, Alicia je portretirana kao dipsomanka, tijekom cijelog filma mogu se \xc4\x8desto vidjeti boce i \xc4\x8da\xc5\xa1e, pri kraju filma, Alicia i T. R. otkrivaju uranij u vinskim bocama u Sebastianovom podrumu, a na samom kraju filma, Sebastian i njegova majka poku\xc5\xa1avaju ubiti Aliciu otrovav\xc5\xa1i joj kavu._NEWLINE_MacGuffin u ovom filmu bio je uranij, kojeg su redatelj Hitchcock i scenarist Hecht izabrali prije bombardiranja Japana. U svom intervjuu sa Fran\xc3\xa7oisom Truffautom, Hitchcock je izjavio da ga je FBI pratio nekoliko mjeseci zbog reference na uranij. U istom tom intervjuu, Hitchcock je rekao da je originalni producent filma, David O. Selznick pre\xc5\xa1ao dati mu bud\xc5\xbeet za film Dvoboj na suncu (1946.), te je tako Hitchcocku prodao Hechtov scenarij, te dvoje glumaca dao RKO-u i to samo za 500,000 dolara. (Truffaut/Hitchcock, New York: Simon and Schuster, 1967.)\n_START_SECTION_\nRadio adaptacije\n_START_PARAGRAPH_\nRadijska adaptacija emitirana je na Lux Radio Theateru 26. sije\xc4\x8dnja 1948. Kao i u filmu, Ingrid Bergman je igrala ulogu Alicie Huberman, dok je Joseph Cotten preuzeo Grantovu ulogu T. R. Delvina. Jo\xc5\xa1 jedna radijska adaptacija producirana je za The Screen Guild Theater, i opet sa Ingrid Bergman, no u ovoj adaptaciji, emitiranoj 6. sije\xc4\x8dnja 1949., Delvina je tuma\xc4\x8dio John Hodiak.\n_START_SECTION_\nReference u popularnoj kulturi\n_START_PARAGRAPH_\nU epizodi Vortex iz serije Zvjezdane staze: Deep Space Nine mo\xc5\xbee se vidjeti jedna posveta ovom filmu, kada je pi\xc4\x87e odneseno na sli\xc4\x8dan otrovanome kao i u filmu. Aluzija je ozna\xc4\x8dena u scenariju za epizodu.\n_START_SECTION_\nKameo\n_START_PARAGRAPH_\nKemeo nastup Alfreda Hitchcocka mo\xc5\xbee se vidjeti i u ovom filmu, kao i u mnogim njegovim filmovima. Ovaj se doga\xc4\x91a tijekom velike zabave u Sebastianovoj ku\xc4\x87i. Dok Grant i Bergman prolaze kroz sobe, ispred stola sa \xc5\xa1ampanjcem stoji Hitchcock koji na brzinu popije jednu \xc4\x8dasu \xc5\xa1ampanjca i odmah nestane.'